Diari Oficial de la Generalitat Valenciana


Sumari del DOGV 188, del 03-09-1984 (1984/803370)

ORDRE de 31 de juliol de 1984, de la Conselleria d'Agricultura, Pesca i Alimentació, per la qual el Registre Oficial de Productors i Distribuïdors de Productes i Material Fitosanitari passa a denominar-se Registre Oficial d'Establiments i Serveis Plaguicides.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   188

Data del DOGV
:   03-09-1984

Secció del DOGV
:   ALTRES DISPOSICIONS

Número del document
:   1984/803370


Data del document
:   31-07-1984

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 31 de juliol de 1984, de la Conselleria d'Agricultura, Pesca i Alimentació, per la qual el Registre Oficial de Productors i Distribuïdors de Productes i Material Fitosanitari passa a denominar-se Registre Oficial d'Establiments i Serveis Plaguicides.  
Per Reial Decret de la Presidència del Govern 3349/1983, de 30 de novembre, s'aprova la Reglamentació Tècnico-Sanitària per a la fabricació, comercialització i utilització dels plaguicides, i disposa en l'article 4.t epígrafe 4.5 que, a efectes del control oficial, les fàbriques i les instal·lacions destinades a realitzar tractaments amb aquests, així com els aplicadors i les empreses de tractaments amb plaguicides, hauran d'estar inscrits en el Registre Oficial d'Establiments i Serveis Plaguicides, del qual hi haurà una oficina a cada província, que comprendrà l'anteriorment denominat Registre Oficial de Productors i Distribuïdors de Productes i Material Fitosanitari, així com allò relatiu als altres plaguicides inclosos en la Reglamentació esmentada.   
En compliment del que disposa l'article quart esmentat, epígraf 4.5, i transferides les competències en matèria de sanitat vegetal a la Comunitat Valenciana per Reial Decret 3533/1981, de 29 de desembre, i assignades en aquesta Conselleria d'Agricultura, Pesca i Alimentació per Decret de 20 de desembre de 1982, a proposta de la Direcció General de la Producció Agrària, i fent ús de les atribucions que tinc conferides,   
ORDENE:   
Article primer  
Amb motiu de l'ampliació del Camp d'actuació, l?actual Registre Oficial de Productors i Distribuïdors de Productes i Material Fitosanitari, d'ara endavant adoptarà la denominació de Registre Oficial d'Establiments i Serveis Plaguicides.   
Article segon  
Les Direccions Provincials del Servei de Protecció dels Vegetals, encarregades actualment de la gestió del Registre Oficial de productors i Distribuïdors de Productes i Material Fitosanitari realitzaran la del Registre Oficial d'Establiments i Serveis Plaguicides.   
Article tercer  
Mentre no siguen establertes les normes que han de regir per a la inscripció en el nou Registre d'Establiments i Serveis Plaguicides, seran aplicades les reglamentades per al Registre Oficial de Productes i Distribuïdors de Productes i Material Fitosanitari.   
Article quart  
Els titulars d'establiments i locals que comercialitzen productes plaguicides en formulacions destinades a l'ús domèstic o la higiene personal, queden exceptuats de l'exigència d'inscripció en el Registre Oficial d'Establiments i Serveis Plaguicides.   
DISPOSICIO TRANSITORIA  
El Servei de Protecció dels Vegetals adoptarà les mesures necessàries per adaptar la documentació existent a l'actual denominació.   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 31 de juliol de 1984.   
El Conseller d'Agricultura, Pesca i Alimentació  
LLUIS FONT DE MORA i MONTESINOS